Isla Romblon

Ti Romblon ket maysa kadagiti nangruna a tallo nga isla ti Probinsia ti Romblon idiay Filipinas; dagiti dua a sabali ket ti  Isla Sibuyan ken Isla Tablas. Mabirukan ti isla iti kaunegan ti Baybay Sibuyan, ken adda iti turay ti ili ti Romblon, ti tugaw ti gobierno para iti probinsia ti Romblon.

Pakasaritaan 
Dagiti immuna a nangtagtagitao iti Romblon ket dagiti tribu ti Negrito ti Panay ken dagiti tribu ti Mangyan ti Mindoro. Ti pannakaduktal dagiti agbitbitin a lungon ken artistiko a material kadagiti kueba iti isla ti Banton ket mangipakita ti kaadda iti nabaknang ken ugma a sibiisasion ken Aborihinal a kultura.

Idi 1582, inrehistro ni Miguel de Loarca ti nagan ti isla a kas "Lomlon" wenno "Doblon".  Iti lokal a dialekto ti Visaya, ti kayat a sawen ti balikas ket ti agup-upa a billit iti umuokna.  Daytoy ket ammo pay idi a kas Domblon sakbay idi naampon ti agdama a naganna.

Idi 1635, naibanghelisado ti isla ti Romblon babaen dagiti padi ti Rekolekto nga Espaniol ken nagbalin a dependensia ti Kaptania Heneral ti Filipinas.  Ti naportipikado a simbaanda ket isu itan ti agdama a katedral ti Romblon.  Dua a pagsammakedan ti binagonda, ti San Andrés ken Santiago, ken dagitoy itan ket narebbadan.

Dagiti nagibasaran

Dagiti akinruar a silpo 
 Isla Romblon iti OpenStreetMap

Is-isla ti Filipinas